**Fran Brahimi-** *Drejtor- Drejtoria e Financave Vendore- Drejtoria e Përgjithshme e Buxhetit*

**Z. Fran Brahimi** mban pozicionin e Drejtorit në Drejtorinë e Financave Vendore, në Ministrinë e Financave. Eksperiencën si nëpunës në administratën shtetërore e ka filluar në vitin 1992. Studimet universitare i ka përfunduar pranë Fakultetit të Ekonomisë dhe Agrobiznesit/Universiteti Publik Bujqësor i Tiranës.

Ka mbaruar Fakultetin e Drejtësisë pa shkëputje nga puna. Ka përfunduar master në Angli (Universiteti i Bradford-it) për financë dhe një master në Fakultetin e Ekonomisë po ashtu për financë. Që nga viti 2013, mban titullin akademik Profesor i Asociuar.

Z.Fran Brahimi ka një eksperiencë të gjatë në financat publike dhe kryesishtë në Financat Publike Vendore. Ka punuar si Drejtor i Menaxhimit të Buxhetit, në Ministrinë e Financave për një periudhë 4 vjeçare. Gjithashtu, ka punuar dhe punon si Drejtor i Financave Vendore në Ministrinë e Financave për një periudhë 12 vjeçare. Ka punuar më parë si Drejtor i Financave Vendore në ish Ministrinë e Pushtetit vendor dhe Ministrinë e Brendshme.

z. Brahimi ka një eksperiencë mbi 29 vjeçare në mësimdhënie, si lektor në lëndët; Drejtim Financiar, Drejtim Financiar i Avancuar, Menaxhim Financiar i Organizatave Publike, Bazat e Financës, Financë, Paraj dhe Banka, Taksim etj. Ka kryer një sërë trajnimesh, brenda dhe jashtë vendit.

Komunikon në Anglisht, Italisht dhe ka njohuri të mira të gjuhës Franceze.